Cuneiform Tablet ATHE 60
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-DINGIR-ma a-na e-nu-be-lim ḫu-ra-ṣa-nim i-dí-{d}IŠKUR ù a-mur-DINGIR qí-bi₄-ma a-dí tù-wa-ar i-dí-{d}IŠKUR sí-ki ú-kà-lu i-dí-{d}IŠKUR ú-qá-a a-ḫu-ú-a a-tù-nu a-na u₄-um e-ṭá-ri-im eṭ-ra-ni-ma i-na u₄-mì-im ša i-dí-{d}IŠKUR e-ra-ba-ni a-na té-er-tí-a iḫ-da-ma mì-ma ṭup-pé-e-a ù ší-be-e-a da-ni-na-nim-ma u₄-ma-kál lá i-bi-a-at ṭur₄-da-ni-šu ù ṭup-pá-am iš-tí kà-ri-im ša 20 ma-na KÙ.BABBAR a-na ni-kà-sí-šu áš-qú-lu le-qé-a-nim a-na ḫu-ra-ṣa-nim qí-bi₄-ma ku-tal-la-nam i-na e-lu-ḫu-ut iš-tí DUMU i-ku-pì-a i-lá-ak-ma tám-ḫu-ur-šu ù i-na ma-aḫ-ri-kà ba-ra-num ku-tal-lá-nam iṣ-ba-at-ma ù a-ta KÙ.BABBAR iš-tí DUMU i-ku-pí-a ta-aḫ-bu-ul-ma KÙ.BABBAR 0.33333 ma-na LÁ 2 GÍN a-na ba-ra-nim ta-áš-qúl-ma ù DUMU i-ku-pì-a a-na a-lim{ki} ta-áš-pu-ra-ma KÙ.BABBAR ša ki-ma i-a-tí a-na DUMU i-ku-pì-a iš-qú-lu u₄-ma-am ba-ra-num a-na i-a-tí i-tù-ra-am-ma i-ṣa-áb-ta-ni DUMU i-ku-pì-a a-a-um šu-um-šu i-na ṭup-pì-im lu-up-tám ù ší-be-e ša i-na ma-aḫ-ri-šu-nu KÙ.BABBAR a-na ba-ra-nim ta-áš-qú-lu <gap> šu-nu-tí lu-up-tám